b'\n_START_ARTICLE_\nKapiteljska dvorana\n_START_PARAGRAPH_\nKapiteljska dvorana ali chapter house je stavba ali prostor, ki je del katedrale, samostanske ali kolegijske cerkve, v kateri se izvajajo ve\xc4\x8dja sre\xc4\x8danja duhov\xc5\xa1\xc4\x8dine. \xc4\x8ce se dr\xc5\xbei katedrale, je kapitelj (zborovanje duhovnikov ali redovnikov) v njej. V samostanih se pogosto sre\xc4\x8da celotna skupnost, da bi sli\xc5\xa1ali opata ali starej\xc5\xa1e menihe govoriti. \xc4\x8ce se dr\xc5\xbei kolegijske cerkve, se dekan, prebendar in kanoniki dobivajo tam. Dvorano se lahko uporablja tudi za druge sestanke razli\xc4\x8dnih vrst. V srednjem veku so imeli monarhi, na turneji po njihovem ozemlju, pogosto v njih svoje sestanke in avdience. Sinode, cerkvena sodi\xc5\xa1\xc4\x8da in podobna sre\xc4\x8danja so se prav tako odvijala v kapiteljski dvorani.\n_START_SECTION_\nOblikovanje\n_START_PARAGRAPH_\n\xc4\x8ce je del samostana, se kapiteljska dvorana praviloma nahaja v vzhodnem krilu samostana, ki je poleg cerkve. Ker je bilo veliko katedral prvotno samostanov, je to tudi skupna ureditev. Drugje so lahko lo\xc4\x8dene zgradbi. Kapiteljska dvorana je velik prostor, ki je pogosto zelo okra\xc5\xa1en. Zna\xc4\x8dilno je, da so sede\xc5\xbei okoli dvorane pogosto vgrajeni v stene prostora, obi\xc4\x8dajno so iz kamna, tako da je osrednji prostor odprt. Sede\xc5\xbei za vodilne \xc4\x8dlane so pogosto ve\xc4\x8dji od drugih in so lahko dvignjeni na odru. Dvorana ima obi\xc4\x8dajno samo ena vrata in \xc4\x8deprav je prostor dobro osvetljen, kjer lokacija to omogo\xc4\x8da (okna so lahko zelo velika), pogled od zunaj (ali prislu\xc5\xa1kovanje) ni bilo mo\xc5\xbeno. Velike kapiteljske dvorane imajo tudi predprostor za spremljevalce in tiste, ki \xc4\x8dakajo, da se jih pokli\xc4\x8de, kjer odprtost v kri\xc5\xbeni hodnik ne zagotavlja tak\xc5\xa1nega prostora. Tam je pogosto kamin in v\xc4\x8dasih tudi oltarji, pogosto so jih dodali kasneje._NEWLINE_Veliko srednjeve\xc5\xa1kih dvoran in s sredinskim kamnitim stebrom podprt obokan strop, kot se uporabljali za druge bolj velike prostore v samostanih z bogatim prora\xc4\x8dunom. Nekatere imajo zelo visoke strehe. Oblika dvorane je obi\xc4\x8dajno zasnovana tako, da omogo\xc4\x8da dobro sli\xc5\xa1nost za govorce iz vseh delov prostora. Lahko so pravokotne, angle\xc5\xa1ka posebnost pa so osmerokotne ali skoraj okrogle, s katedralo Worcester, ki je najzgodnej\xc5\xa1a. Stolnice v Wellsu, Lichfieldu, Westminstrska opatija in opatija Lacock imajo en centralni steber, iz katerega se dviga visoka obokana streha. York Minster ima leseno streho in je brez centralnega stebra. Mnoge imajo zapletene arkadne klopi okrog stene, s kamnitim okrasjem na okvirjih. Angle\xc5\xa1ke kapiteljske dvorane so bolj dodelane in zelo dekorirane za razliko od ostale Evrope, so praviloma osmerokotne oblike z ogromnimi okni z vitra\xc5\xbei. Razen v Westminstrske opatije so bile vse slike izgubljene. Angle\xc5\xa1ki model, s svojim poudarkom na izklesanih arkadah in velikih oknih, ni vplival na drugo arhitekturo v Evropi._NEWLINE_V Westminstrski kapiteljski dvorani, nasproti pala\xc4\x8de Westminster, je bila zasnovana za kraljeva sre\xc4\x8danja, \xc5\xa1tevilne kraljeve odbore in je bila obi\xc4\x8dajno mesto za sestanke House of Commons, v \xc4\x8dasu vladavine Henrika VIII. Potem se je bila spremenjena v nacionalno arhivsko slu\xc5\xbebo Zdru\xc5\xbeenega kraljestva, kar je zdaj urad za javne evidence (nacionalni arhiv)_NEWLINE_V nekaterih romanskih in gotskih samostanih je vhod v kapiteljsko dvorano izdelan v fasadi z vrati, obdanimi z zelo dekoriranim timpanonom, \xc5\xa1e posebej, ko gre za lo\xc4\x8deno zgradbo. Veliko dvoran ima rezbarije ali freske, tudi nekatere mojstrovine sakralne umetnosti, v\xc4\x8dasih tudi posvetne. Slike iz Arlanza, ki se sedaj \xc5\xa1irijo po muzejih v \xc5\xa0paniji in Zdru\xc5\xbeenih dr\xc5\xbeavah Amerike, so prvotno krasile samostan San Pedro de Arlanza in vsebujejo ogromne drzne mitolo\xc5\xa1ke po\xc5\xa1asti, in predstavljajo najbolj\xc5\xa1e ohranjene romanske dekoracije. V sodobnih okoljih je lahko kapiteljska dvorana preprosta ali pa se uporablja navadna pisarni\xc5\xa1ka sejna soba. Ko gre za lo\xc4\x8deno zgradbo ima najve\xc4\x8dkrat samo en glavni prostor.\n_START_SECTION_\nZgodovina in uporaba\n_START_PARAGRAPH_\nSkupnost menihov naj bi se sestala v kapiteljski dvorani z opatom na vsakodnevno jutranje zborovanje (za branje ma\xc5\xa1 zdu\xc5\xa1nic in nekrologov, za odpravo napak, za dodeljevanje nalog za tisti dan in za svarila z nadrejenim in spet za ve\xc4\x8derno zborovanje ali branje pred ve\xc4\x8derno molitvijo. Prvo sre\xc4\x8danje je potekalo v dopoldanskem \xc4\x8dasu, po cerkveni slu\xc5\xbebi Prime ali Terce. Menihi so lahko sedeli vzdol\xc5\xbe sten v strogem starostnem redu, poleg nosilcev funkcij._NEWLINE_Karolin\xc5\xa1ki na\xc4\x8drt St Gall (ok. 820) je na\xc4\x8drt za idealen samostan 9. stoletja, z veliko razli\xc4\x8dnimi zgradbami in prostori, vendar ni nih\xc4\x8de dolo\xc4\x8dil namenske funkcije kapiteljske dvorane, niti je ni omenil Sv. Benedikt. Je pa kapiteljska dvorana omenjena v postopkih Aachenskega Sveta iz leta 816. Cerkev ali samostan sta lahko uporabljala za vsa sre\xc4\x8danja v zgodnej\xc5\xa1ih samostanih refektorij (jedilnica). Po letu 1000 je tak prostor postal normalen v velikih samostanskih ustanovah. Vzhodno od samostana, kjer se je obi\xc4\x8dajno nahajala kapiteljska dvorana, je bila ta najprej zgrajena; ali kmalu zatem, ko so zgradili cerkvene zidove.'